**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

**ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**"Ανανεώσιμες Πηγές Ενέργειας & Διαχείριση Ενέργειας στα Κτίρια"**

**(MSc in Renewable Energy Sources & Buildings Energy Management)**

**με δύο κατευθύνσεις:**

**"Τεχνολογίες Ανανεώσιμων Πηγών Ενέργειας" (Renewable Energy Technologies,) και "Διαχείριση Ενέργειας στα Κτίρια" (Buildings Energy Management),**

**ΑΝΑΚΟΙΝΩΣΗ –ΠΡΟΚΗΡΥΞΗ**

**ΓΙΑ ΤΟ ΑΚΑΔΗΜΑΪΚΟ ΕΤΟΣ 2023-2024**

Τα Τμήματα Μηχανολόγων Μηχανικών & Ηλεκτρολόγων Μηχανικών και Μηχανικών Υπολογιστών του Πανεπιστημίου Δυτικής Μακεδονίας διοργανώνουν για 9η συνεχή χρονιά, σύμφωνα με τις διατάξεις του Ν.4957/2022, το Διατμηματικό Πρόγραμμα Μεταπτυχιακών Σπουδών (ΔΠΜΣ), με τίτλο**: "Ανανεώσιμες Πηγές Ενέργειας & Διαχείριση Ενέργειας στα Κτίρια" (MSc in Renewable Energy Sources & Buildings Energy Management) με δύο κατευθύνσεις: "Τεχνολογίες Ανανεώσιμων Πηγών Ενέργειας " (Renewable Energy Technologies,) και "Διαχείριση Ενέργειας στα Κτίρια" (Buildings Energy Management)**.

Στο Δ.Π.Μ.Σ. γίνονται δεκτοί μετά από επιλογή πτυχιούχοι όλων των Ιδρυμάτων Ανώτατης Εκπαίδευσης της ημεδαπής των Τμημάτων Μηχανικών και Θετικών Επιστημών καθώς και ομοταγών Ιδρυμάτων του εξωτερικού, αφού προσκομίσουν ισοτιμία του τίτλου τους από το αρμόδιο όργανο.

Το Δ.Π.Μ.Σ. απονέμει Μεταπτυχιακό Δίπλωμα Ειδίκευσης (Μ.Δ.Ε.) με τίτλο **«Ανανεώσιμες Πηγές Ενέργειας & Διαχείριση Ενέργειας στα Κτίρια»**. Οι τίτλοι Σπουδών του εν λόγω Π.Μ.Σ. απονέμονται από τα Τμήματα Μηχανολόγων Μηχανικών & Ηλεκτρολόγων Μηχανικών και Μηχανικών Υπολογιστών του Πανεπιστημίου Δυτικής Μακεδονίας.

Η διάρκεια του Δ.Π.Μ.Σ που οδηγεί σε μεταπτυχιακό δίπλωμα ειδίκευσης (ΜΔΕ) θα είναι **δεκατέσσερις (14) μήνες** και κατανέμεται σε τρεις (3) περιόδους εκ των οποίων η 3η διατίθεται για την εκπόνηση της διπλωματικής εργασίας. Κάθε περίοδος αποτελείται από 13 εβδομάδες διδασκαλίας και μίας εξεταστικής εβδομάδας.

Ο αριθμός εισακτέων στο Δ.Π.Μ.Σ.- ΜSc ορίζεται για το ακαδημαϊκό έτος 2023-2024 σε πενήντα (50) φοιτητές.

Τα τέλη φοίτησης έχουν οριστεί σε 2.100 ευρώ  συνολικά για τις 3 περιόδους του προγράμματος από τα οποία θα πρέπει να καταβληθούν 1.000€ κατά την εγγραφή στην 1η περίοδο, 600€ κατά την ανανέωση εγγραφής στην 2η περίοδο, και 500€ κατά την ανανέωση εγγραφής στην 3η περίοδο.

Ποσοστό επιτυχόντων έως 30% μπορεί να απαλλαγεί από τα τέλη φοίτησης με βάση οικονομικά κριτήρια που καθορίζονται με απόφαση Υπουργού, με την προϋπόθεση βαθμού πτυχίου/διπλώματος άνω του 7,5.

Τα μαθήματα του ΠΜΣ βρίσκονται στην ιστοσελίδα του ΠΜΣ –ΜSc <http://ape.uowm.gr/>

**ΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ**

• Αίτηση εισαγωγής στο ΠΜΣ, σε ειδικό έντυπο, που περιλαμβάνει και φωτογραφία ταυτότητας (link από την προκήρυξη στο http://ape.uowm.gr/).

• Αναλυτικό βιογραφικό σημείωμα.

• Αντίγραφο πτυχίου (με αναγνώριση του ΔΟΑΤΑΠ όπου απαιτείται) με αναλυτική βαθμολογία όλων των ετών.

• Δύο (2) συστατικές επιστολές. (link από την προκήρυξη στο http://ape.uowm.gr/).

• Αντίγραφα δημοσιεύσεων (εφόσον υπάρχουν).

• Πιστοποιητικό γλωσσομάθειας της αγγλικής γλώσσας.

• Άλλα πιστοποιητικά (πχ. Επαγγελματικής εμπειρίας) για στοιχεία που αναφέρονται στο βιογραφικό τους σημείωμα, όπως αυτό αναλύεται στην Αίτηση - Υπεύθυνη Δήλωση.

• Φωτοαντίγραφο της Αστυνομικής Ταυτότητας ή του Διαβατηρίου.

• Δύο (2) συνολικά φωτογραφίες ταυτότητας.

    Για την επιλογή των υποψηφίων τα κριτήρια αξιολόγησης και η αντίστοιχη μοριοδότηση είναι τα ακόλουθα:

1. Ο γενικός βαθμός του βασικού πτυχίου/διπλώματος (35%)
2. Ερευνητική δραστηριότητα (εκτός της πτυχιακής/διπλωματικής εργασίας) του υποψηφίου, η οποία αποδεικνύεται με δημοσιεύσεις ή με πιστοποιητικά και βεβαιώσεις για συμμετοχή σε ερευνητικά προγράμματα (10%).
3. Η γνώση της Αγγλικής γλώσσας (όπως αποδεικνύεται στο ΑΣΕΠ) με 5 μονάδες για επίπεδο Β2, 7,5 για επίπεδο C1 και 10 για επίπεδο C2: (10%)
4. Αξιολόγηση των συστατικών επιστολών (10%).
5. Επαγγελματική δραστηριότητα του υποψηφίου καταλλήλου επιπέδου, σχετική με την επιστημονική περιοχή του Π.Μ.Σ. (15%).
6. Αξιολόγηση της Επιτροπής Συνέντευξης (20%).

Η αξιολόγηση των υποψηφίων φοιτητών, που έχουν προσκομίσει εμπρόθεσμα τα απαιτούμενα δικαιολογητικά γίνεται σε τρεις φάσεις:

**Α' Φάση Προκριματική:**

            Η Ειδική Διατμηματική Επιτροπή του Π.Μ.Σ. (Ε.Δ.Ε.) ελέγχει όλα των απαιτούμενα δικαιολογητικά και διατηρεί το δικαίωμα να ζητήσει διευκρινιστικά στοιχεία σχετικά με τα δικαιολογητικά που έχουν κατατεθεί. Στη συνέχεια καλεί τους υποψήφιους σε συνέντευξη.

**Β' Φάση:**

Η Ειδική Διατμηματική Επιτροπή του Π.Μ.Σ. διαμορφώνει την κατάταξη των υποψηφίων με την κατάρτιση σχετικού πίνακα. Ο κατάλογος των επιτυχόντων ανακοινώνεται στη Γραμματεία ου ΠΜΣ με σχετικό πρωτόκολλο ανάρτησης. Οι υποψήφιοι μεταπτυχιακοί φοιτητές μπορούν να υποβάλλουν τις ενστάσεις τους εντός 5 εργάσιμων ημερών.

 **Γ Φάση:**

Μετά την εξέταση των ενστάσεων η Ε.Δ.Ε καταρτίζει τον τελικό πίνακα αξιολόγησης. Οι επιτυχόντες υποψήφιοι καλούνται να απαντήσουν γραπτώς, εντός πέντε (5) εργάσιμων ημερών, αν αποδέχονται ή όχι την ένταξη τους στο Πρόγραμμα Μεταπτυχιακών Σπουδών. Η μη απάντηση από επιλεγέντα υποψήφιο, μέσα στην παραπάνω προθεσμία, ισοδυναμεί με άρνηση αποδοχής. Εφόσον υπάρξουν αρνήσεις, η Γραμματεία ενημερώνει τους αμέσως επόμενους στη σειρά αξιολόγησης από το σχετικό κατάλογο επιτυχίας.

Τα δικαιολογητικά υποψηφιότητας γίνονται δεκτά **από 29-05-2023 έως 28-07-2023** (με ενδεχόμενη παράταση, αν αυτό κριθεί αναγκαίο). Οι υποψήφιοι μπορούν να στείλουν τα δικαιολογητικά τους με συστημένη επιστολή μέσω ταχυδρομείου ή courier.

Πληροφορίες:

Γραμματεία ΠΜΣ ΑΠΕ-ΔΕΚ,Τηλ.: 2461068225,Email: ape@uowm.gr

Διεύθυνση: Κοζάνη, Κοίλα Κοζάνης 50100